СВЕТОЗАР КОЉЕВИЋ

(1930–2016)

А

кадемик проф. др Светозар Кољевић рођен је 9. сеп­тем­бра 1930. у Бањој Луци. Енглески језик и књижевност (с југосло­вен­ским књи­жевно­стима као трогодишњим другим глав­ним пред­метом) сту­ди­рао је у Загребу (1949–1951) и Бео­граду, гдје је и дипломирао (1954). Ма­ги­стри­рао је 1957. на Уни­вер­зитету у Кем­б­ри­џу, а док­то­рирао 1959. на Фи­ло­зоф­ском факултету у За­гребу, одбра­нив­ши дисер­та­цију *Мисаона и литерарна по*­*за*­*дина Хакс*­*лијевих „ро*­*мана идеја”*. Пре­давао је енглеску књижевност на фи­лозофским фа­култетима у Сарајеву (1958–1992) и Но­вом Саду (1992–1995). Био је госту­­ју­ћи про­фесор на Уни­вер­зи­тету Индијана у Блу­минг­тону (1963–1964), Универзитету у Окс­форду (1975–1976; 1993–1994); Кали­фор­нијском универзитету у Берклију (1981) и Ханук уни­вер­зи­тету у Сеулу (1996). Држао је преда­вања по позиву на универ­зитетима у Београду, За­гребу, Љубљани, Лон­дону, Нотингему, Бирмингему, Шефилду, Глазгову, Гра­цу, Ланкастеру, те у САД на Хар­варду, Принстону, Јужној Ка­ро­лини, Или­ноису и др. По­слије од­лас­ка у пензију (1995) предавао је енгле­ску књи­жевност на фи­ло­зофским фа­кул­те­тима у Никшићу, Бањој Луци, Источном Са­рајеву и Бео­гра­ду. Као гост Британске академије бо­­ра­вио је у Лондону у мају и јуну 1987. и пред­сје­давао међународном ску­пу „Про­уча­вање усмене тра­диције и Јуж­ни Сло­вени”, који је организовао Уни­верзитет у Лондону по­водом двје­сто­го­диш­њице ро­ђења Вука Караџића.

Биран је за члана Српске академије наука и уметности ван радног састава 1985, дописног у радном саставу 1992. и редовног 1997. године. Био је пот­пред­сјед­ник Огранка САНУ у Новом Саду. За члана Академије наука и ум­јет­нос­ти Републике Српске изабран је 1997. године.

Био је члан ПЕН клуба и Међународног удружења уни­вер­зи­тет­ских про­фе­сора. У неколико наврата био је члан и двапу­т предсједавајући жирију за до­дјелу НИН-ове наг­ра­де. Одликован је Орденом заслуга за народ са среб­р­ном звијез­дом (1967). Добитник је Шестоаприлске награде града Сара­јева(1969) за књигу *Хумор и мит*;награде издавачког предузећа „Свјет­лост”(1979) за књи­гу *Пу­теви речи*; БИГЗ-ове награде за најбољи превод (1986/87), за књигу Салмана Рушдија *Деца поноћи*;награде за жи­вот­но дје­ло Друш­тва књижевника Војводине(2002); Повеље „Књижевни ви­јенац Ко­за­ре” зауку­пан допринос српској књижевности и култури (2005); наг­раде „Лаза Костић” (2006) за књи­гу *Вјечна зубља*; Вукове награде за изу­зетан до­при­нос раз­воју културе у Републици Србији и свесрпском кул­турном прос­то­ру (2006); на­граде „Ђорђе Јовановић” (2008) за књи­гу *Вавилонски изазови*.

У *Библиографији ра­до­ва ака­демика Све­то­зара Кољевића*, објављеној 2009. уНовом Саду, наведено је 618 јединица, међу којима су 22 књиге. Пи­сао је о енглеској књижевности и европском роману: *Trijumf inteligencije*, Beograd 1963; *Humor i mit*, Beograd 1968; *Hirovi romana*, Sarajevo 1988; *Енг­ле­ски песници двадесетог века*, Београд 2002; *Енглески ро­ман­си­јери два­де­се­тог века*, Београд 2003. Обрађивао је и теме из подручја ју­го­­сло­венских књи­жевности *Наш јуначки еп*, Београд 1974; *Путеви речи*, Са­ра­јево 1978; *Pri­povetke Ive Andrića*, Beograd 1983; *Виђења и сно­ви­ђе­ња*, Са­ра­јево 1986; *Pri*­*povetka 1945–1980*, Biblioteka Istorija književnosti BiH, Sarajevo1991; *По­ста­ње епа*, Нови Сад 1998; *Његош у енглеској и аме*­*ри*­*чкој култури*, Под­го­ри­ца 1999; *Вјечна зубља*, Београд 2005; *Ва­ви­лон­ски иза*­*зови*, Нови Сад 2007, а објавио је и збирку путописа *По бе­лом свету*, Нови Сад 1997. На енгле­ском језику објавио је избор и превод југо­сло­вен­ских приповедака *Yugoslav Short Stories*, World's Classics, Oxford 1966, сту­ди­ју о нашој народној поезији *The Epic in the Making*, Oxford 1980, као и неко­лико чланака, углавном о нашој народној пое­зи­ји и односу умјетничког и на­род­ног стварања, у уни­вер­зи­тет­ским пу­бли­ка­ци­јама у Оксфорду, Тибингену, Да­блину, Упсали, Сток­холму, Нотингeму, Ми­неаполису, Хелсинкију, Лон­дону, Сеулу, Њу­јорку и др.

Академик Светозар Кољевић преминуо је 29. маја 2016. у Београду.